
Sestaoko Udala
Sestaon erroldatutako familiek, 2025. urtean, gizarte-egoera bereziki ahulean bizi diren atzerriko adingabeak aldi batean har ditzaten garatutako harrera-programei dirulaguntzak emateko Sestaoko Udalak eginiko deialdiaren laburpena.
Sestaoko Udaleko Gizarte Ekintza eta Berdintasuneko zinegotzi ordezkariak, 2025eko maiatzaren 29ko Dekretuaren bidez, Sestaoko Udalaren dirulaguntzen deialdi publikoa eta oinarri arautzaileak onartu ditu, atzerriko adingabeak hartzeko programak egiteko. Programa horien bidez, Sestaon erroldatutako familiek aldi baterako hartuko dituzte gizarte-egoera bereziki ahulean bizi diren adingabeak, 2025ean zehar.
Oinarri horietan xedatutakoarekin bat etorriz, eskabideak aurkezteko hogeita hamar (30) egun baliodun daude, Dirulaguntzen Datu-base Nazionalaren bidetik dirulaguntzen deialdiaren laburpena Bizkaiko Aldizkari Ofizialean argitaratu eta biharamunetik zenbatzen hasita.
Dirulaguntza hauen oinarri arauemaileak Bizkaiko Aldizkari Ofizialean deialdiaren laburpen hau aurkezten den egun berean argitaratuko dira, eta Dirulaguntzen Datu-base Nazionalean nahiz Sestaoko Udaleko webgunean (www.sestao.eus;) kontsultatu ahalko dira, dirulaguntzen deialdiari buruzko laburpen hau Bizkaiko Aldizkari Ofizialean argitaratzen den egunetik.

Lehenengoa.- Xedea.
Deialdi honekin emango diren diru-laguntzen helburua eta xedea harrera-programak bultzatzea da. Programa horietan parte hartzen duten familiak Sestaon erroldatuta egongo dira, eta aldi baterako hartuko dituzte, 2025. urtearen barruan, gizarte-egoera bereziki ahulean bizi diren atzerriko adingabeak. Harrera antolatu eta sustatzen duten erakundeak, berriz, irabazi-asmorik gabeak izango dira.
Dirulaguntza jaso dezaketen programak eta jarduerak deialdia arautzeko erabili den bigarren oinarrian daude, eta, gainera, deialdiaren hirugarren oinarrian xedatutako eskakizunak bete beharko dituzte.
Bigarrena.- Erakunde onuradunak.
Dirulaguntza hauen onuradun izan daiteke edozein pertsona fisiko edo juridiko, publiko edo pribatu, irabazi-asmorik ez badu eta deialdi honetan azaldutako jarduerak edo proiektuak egiten baditu. Horretaz gain, deialdiaren zazpigarren oinarrian xedatutako eskakizun guztiak bete beharko ditu.
Hirugarrena.- Kreditua.
Oinarri hauen xede diren programak eta jarduerak garatzeko diru-laguntzak 2025erako luzatutako Udal Aurrekontuko 2310.49001 kontu-sailaren kargura emango dira (Aldi baterako harrerarako laguntzak). Partida horren esleipenak bost mila euroko (5.000 euro) kreditua du.
Laugarrena.- Eskabideak aurkezteko epea.
Hogeita hamar (30) egun natural egongo dira eskaerak aurkezteko, deialdiaren laburpena Bizkaiko Aldizkari Ofizialean argitaratu eta biharamunetik zenbatzen hasita.
Bosgarrena.- Eskabideak aurkezteko tokia.
Eskabideak, eskatutako dokumentazioarekin batera, honela aurkeztuko dira:
-Pertsona juridikoek, ordezkari dituzten pertsona fisikoen bidez (ordezkaritza egiaztatuta egongo da Sestaoko Udaleko Ahalordeen Erregistro Elektronikoan), dirulaguntzaren eskabideak eta dokumentazioa Sestaoko Udaleko Erregistro Elektronikoan aurkeztuko dituzte.

Sestaon, sinadura digitalaren datan.
Gizarte Ekintza eta Berdintasun Arloko Zinegotzi Ordezkaria, 
Sin: Josune Serapio Gelado

